मेरी राय में गीताभाष्य में भी शंकर ने इसी सिद्धान्त का प्रतिपादन किया है। इसमें कोई संशय नहीं कि आदि शंकराचार्य एक ज्ञानमार्गी दार्शनिक थे और इस क्षेत्र में पूरे विश्व इतिहास में उन जैसा कोई दूसरा ज्ञानी दार्शनिक नहीं मिलता। उनके गीताभाष्य का सार मोक्ष साधन में निहित है और उस मोक्ष का स्वरूप है जीवात्मा परमात्मा की अभिन्नता का ज्ञान, यानि यह समझना कि दोनों एक स्वरूप हैं। इसी ज्ञान का नाम ‘मोक्ष’ है।